शङ्करचार्य अष्टोत्तरसहस्रनामावलिः
<poem>
श्रीमत् शङ्करचार्य अष्टोत्तरसहस्रनामावलिः 
ॐ गाढध्वान्तनिमज्जनप्रमुषितप्रज्ञानेत्रं परम्
नष्टप्रायमपास्तसर्वकरणं श्वासावशेषं जनम् .
द्राक्कारुण्यवशात्प्रबोधयति यो बोधांशुभिः प्राम्शुभिः
सोऽयं शङ्करदेशिकेन्द्रसविताऽस्माकं परं दैवतम् ..

अद्वैतेन्दुकलावतम्सरुचिरो विज्ञानगङ्गाधरो
हस्ताब्जाधृत दण्ड खण्ड परशू रुद्राक्षभूषोज्वलः .
काषायामलकृत्तिवाससुभगः सम्सारमृत्युञ्जयो
द्वैताख्योग्रहलाहलाशनपटुः श्रीशङ्करः पातु नः ..

गुरवे सर्वलोकानां भिषजे भवरोगिणाम् .
निधये सर्वविद्यानां दक्षिणामूर्तये नमः ..

जयतु जयतु नित्यं शङ्कराचार्यवर्यो
जयतु जयतु तस्याद्वैतविद्यानवद्या .
जयतु जयतु लोके तच्चरित्रं पवित्रं
जयतु जयतु भक्तिस्तत्पदाब्जे जनानाम् ..

ॐ श्री श्रीमत्कैलासनिलयाय नमः .
ॐ पार्वतीप्राणवल्लभाय नमः .
ॐ ब्रह्मादिसुरसम्पूज्याय नमः .
ॐ भक्तत्राणपरायणाय नमः .
ॐ बौद्धाक्रान्तमहीत्राणासक्तहृदे नमः .
ॐ सुरसम्स्तुताय नमः .
ॐ कर्मकाण्डाविष्करणदक्षस्कन्दानुमोदकाय नमः .
ॐ नरदेहादृतमतये नमः .
ॐ संचोदितसुरावलये नमः .
ॐ तिष्याब्धत्रिकसाहस्रपरतो लब्धभूतलाय नमः ..१०..
ॐ कालटीक्षेत्रनिवसदार्याम्बागर्भसंश्रयाय नमः .
ॐ शिवादिगुरुवंशाब्धिराकापूर्णसुधाकराय नमः .
ॐ शिवगुर्वात्मजाय नमः .
ॐ श्रीमते नमः .
ॐ सच्छिवांशावतारकाय नमः .
ॐ पितृदत्तान्वर्थभूतशङ्कराख्यसमुज्वलाय नमः .
ॐ ईश्वराब्धवसन्तर्तुराधाशुक्लसमुद्भवाय नमः .
ॐ आर्द्रानक्षत्रसंयुक्तपञ्चमीभानुसंजनये नमः .
ॐ विद्याधिराजसत्पौत्राय नमः .
ॐ विद्वन्मानसहर्षदाय नमः ..२०..
ॐ प्रथमाब्धसमभ्यस्ताशेषभाषालिपिक्रमाय नमः .
ॐ वत्सरत्रितयादर्वाग्जनकावाप्तमुन्डनाय नमः .
ॐ तृतीयवत्सरप्राप्ततातविश्लेषकर्दमाय नमः .
ॐ मातृशोकापहारिणे नमः .
ॐ मातृशुश्रूषणादराय नमः .
ॐ मातृदेवाय नमः .
ॐ मातृगुरवे नमः .
ॐ मातृताताय नमः .
ॐ बाललीलादर्शनोत्थहर्षपूरितमातृकाय नमः .
ॐ सनाभिजनतो मात्राकारितद्विजसंस्कृतये नमः ..३०..
ॐ विद्यागुरुकुलावासाय नमः .
ॐ गुरुसेवापरायणाय नमः .
ॐ त्रिपुण्ड्रविलसद्भालाय नमः .
ॐ धृतमौन्जीमृगाजिनाय नमः .
ॐ पालाशदण्डपाणये नमः .
ॐ पीतकौपीनवासिताय नमः .
ॐ बिसतन्तुसदृक्षाग्र्यसूत्रशोभितकंधराय नमः .
ॐ संध्याग्निसेवानिरताय नमः .
ॐ नियमाध्यायतत्पराय नमः .
ॐ भैक्ष्याशिने नमः ..४०..
ॐ परमानन्दाय नमः .
ॐ सदा सर्वानन्दकराय नमः .
ॐ द्वित्रिमासाभ्यस्तविद्यासमानीकृतदेशिकाय नमः .
ॐ अभ्यस्तवेदवेदाङ्गाय नमः .
ॐ निखिलागपारगाय नमः .
ॐ दरिद्रब्राह्मणीदत्तभिक्षामलकतोषिताय नमः .
ॐ निर्भाग्यब्राह्मणीवाक्यश्रवणाकुलमानसाय नमः .
ॐ द्विजदारिद्र्यविश्रांतिवाञ्छासंस्मृतभार्गवये नमः .
ॐ स्वर्णधारास्तुतिप्रीतरमानुग्रहभाजनाय नमः .
ॐ स्वर्णामलकसद्वृष्टिप्रसादानन्दितद्विजाय नमः ..५०..
ॐ तर्कशास्त्रविशारदाय नमः .
ॐ सांख्यशास्त्रविशारदाय नमः .
ॐ पातञ्जलनयाभिज्ञाय नमः .
ॐ भाट्टघट्टार्थतत्वविदे नमः .
ॐ सम्पूर्णविद्याय नमः .
ॐ सश्रीकाय नमः .
ॐ दत्तदेशिकदक्षिणाय नमः .
ॐ मातृसेवनसंसक्ताय नमः .
ॐ स्ववेश्मनिलयाय नमः .
ॐ सरिद्वर्तातपविश्रांतमातृदुःखापनोदकाय नमः .
ॐ वीजनाद्युपचाराप्तमातृसौख्यसुखोदयाय नमः .
ॐ सरिद्वेश्मोपसदनस्तुतिनन्दितनिमज्ञाय नमः ..६०..
ॐ पूर्णादत्तवरोल्लासिगृहान्तिकसरिद्वराय नमः .
ॐ आनन्दाश्चर्यभरितचित्तमातृप्रसादभुवे नमः .
ॐ केरलाधिपसत्पुत्रवरदानसुरद्रुमाय नमः .
ॐ केरलाधीशरचितनाटकत्रयतोषिताय नमः .
ॐ राजोपनीतसौवर्णतुच्छीकृतमहामतये नमः .
ॐ स्वनिकेतसमायातदधीच्यत्र्यादिपूजकाय नमः .
ॐ आत्मतत्वविचारेण नन्दितातिथिमण्डलाय नमः .
ॐ कुम्भोद्भवज्ञातवृत्तशोकविह्वलमातृकाय नमः ..७०..
ॐ सुतत्वबोधानुनयमातृचिन्तापनोदकृते नमः .
ॐ तुच्छसंसारविद्वेष्ट्रे नमः .
ॐ सत्यदर्शनलालसाय नमः .
ॐ तुर्याश्रमासक्तमतये नमः .
ॐ मातृशासनपालकाय नमः .
ॐ पूर्णानदीस्नानवेळा नक्रग्रस्तपदाम्बुजाय नमः .
ॐ सुतवात्सल्यशोकार्तजननीदत्त शासनाय नमः .
ॐ प्रैषोच्चारसंत्यक्तनक्रपीडाय नमः .
ॐ जितेन्द्रियाय नमः ..८०..
ॐ जननीपादपाथोजरजःपूतकलेवराय नमः .
ॐ गुरूपसदानाकाङ्क्षिणे नमः .
ॐ अर्थिताम्बानुशासनाय नमः .
ॐ प्रतिज्ञातप्रसूदेहसंस्कारौजस्विसत्तमाय नमः .
ॐ चिन्तनामात्रसानिध्यबोधनाश्वासिताम्बकाय नमः .
ॐ सनाभिजनविन्यस्तमातृकाय नमः .
ॐ ममतापहृते नमः .
ॐ लब्धमात्राशीर्वचस्काय नमः .
ॐ मातृगेहाद्विनिर्गताय नमः .
ॐ सरित्तरङ्गसंत्रासानङ्गवाणीविबोधिताय नमः ..९०..
ॐ स्वभुजोद्धृतगोपालमूर्तिपीडापहारकाय नमः .
ॐ ईतिबाधाविनिर्मुक्तदेशाधिष्ठितमूर्तिकाय नमः .
ॐ गोविन्दभगवत्पाददर्शनोद्यतमानसाय नमः .
ॐ अतिक्रान्तमहामार्गाय नमः .
ॐ नर्मदातटसंश्रिताय नमः .
ॐ त्वङ्गत्तरङ्गसन्दोहरेवास्नायिने नमः .
ॐ धृताम्बराय नमः .
ॐ भस्मोद्धूलितसर्वाङ्गाय नमः .
ॐ कृतसायह्निकक्रियाय नमः .
ॐ गोविन्दार्यगुहान्वेषतत्पराय नमः ..१००..
ॐ गुरुभक्तिमते नमः .
ॐ गुहादर्शनसंजातहर्षपूर्णाश्रुलोचनाय नमः .
ॐ प्रदक्षिणीकृतगुहाय नमः .
ॐ द्वारन्यस्तनिजाङ्गकाय नमः .
ॐ बद्धमूर्धाञ्जलिपुटाय नमः .
ॐ स्तवतोषितदेशिकाय नमः .
ॐ विज्ञापितस्वात्मवृत्ताय नमः .
ॐ अर्थितब्रह्मदर्शनाय नमः .
ॐ स्तवप्रीतगुरुन्यस्तपादचुम्बितमस्तकाय नमः .
ॐ आर्यपादमुखावाप्तमहावाक्यचतुष्टयाय नमः ..११०..
ॐ आचार्यबोधितात्मार्थाय नमः .
ॐ आचार्यप्रीतिदायकाय नमः .
ॐ गोविन्दभगवत्पादपाणिपङ्कजसंभवाय नमः .
ॐ निश्चिन्ताय नमः .
ॐ नियताहाराय नमः .
ॐ आत्मतत्वानुचिन्तकाय नमः .
ॐ प्रावृत्कालिकमार्गस्थप्राणिहिंसाभयार्दिताय नमः .
ॐ आचार्याङ्घ्रिकृतावासाय नमः .
ॐ आचार्याज्ञानुपालकाय नमः .
ॐ पञ्चाहोरात्रवर्षाम्बुमज्जज्जनभयापहृते नमः ..१२०..
ॐ योगसिद्धिगृहीतेन्दुभवापूरकमण्डलाअय नमः .
ॐ व्युत्थितार्यश्रुतिचरस्ववृत्तपरितोषिताय नमः .
ॐ व्याससूक्तिप्रत्यभिज्ञाबोधितात्मप्रशंसनाय नमः .
ॐ देशिकादेशवशगाय नमः .
ॐ सूत्रव्याकृतिकौतुकिने नमः .
ॐ गुर्वनुज्ञातविश्वेशदिदृक्षागमनोत्सुकाय नमः .
ॐ अवाप्तचन्द्रमौळीशनगराय नमः .
ॐ भक्तिसंयुताय नमः .
ॐ लसद्दण्डकराय नमः .
ॐ मुण्डिने नमः ..१३०..
ॐ धृतकुण्डाय नमः .
ॐ धृतव्रताय नमः .
ॐ लज्जावरककौपीनकंथाच्छादितविग्रहाय नमः .
ॐ स्वीकृताम्बुपवित्राय नमः .
ॐ पादुकालसदङ्घ्रिकाय नमः .
ॐ गङ्गावारिकृतस्नानाय नमः .
ॐ प्रसन्नहृदयाम्बुजाय नमः .
ॐ अभिषिक्तपुरारातये नमः .
ॐ बिल्वतोषितविश्वपाय नमः .
ॐ हृद्यपद्यावलीप्रीतविश्वेशाय नमः ..१४०..
ॐ नतविग्रहाय नमः .
ॐ गन्ङ्गापथिकचण्डालविदूरगमनोत्सुकाय नमः .
ॐ देहात्मभ्रमनिर्हारिचण्डालवचनादृताय नमः .
ॐ चण्डालाकारविश्वेशप्रश्नानुप्रश्नहर्षिताय नमः .
ॐ मनीषापञ्चकस्तोत्रनिर्माणनिपुणाय नमः .
ॐ महते नमः .
ॐ निजरूपसमायुक्तचन्द्रचूडालदर्शकाय नमः .
ॐ तद्दर्शनसमाह्लादनिर्वृतात्मने नमः .
ॐ निरामयाय नमः .
ॐ निराकाराय नमः ..१५०..
ॐ निरातङ्काय नमः .
ॐ निर्ममाय नमः .
ॐ निर्गुणाय नमः .
ॐ विभवे नमः .
ॐ नित्यतृप्ताय नमः .
ॐ निजानन्दाय नमः .
ॐ निरावरणाय नमः .
ॐ ईश्वराय नमः .
ॐ नित्यशुद्धाय नमः .
ॐ नित्यबुद्धाय नमः ..१६०..
ॐ नित्यबोधघनात्मकाय नमः .
ॐ ईशप्रसादभरिताय नमः .
ॐ ईश्वराराधनोत्सुकाय नमः .
ॐ वेदान्तसूत्रसद्भाष्यकरणप्रेरिताय नमः .
ॐ प्रभवे नमः .
ॐ इश्वराज्ञानुसरणपरिनिश्चितमानसाय नमः .
ॐ ईशान्तर्धानसंदर्शिने नमः .
ॐ विस्मयस्फरितेक्षणाय नमः .
ॐ जाह्नवीतटिनीस्नानपवित्रतरमूर्तिकाय नमः .
ॐ आह्निकानन्तध्यातगुरुपादसरोरुहाय नमः ..१७०..
ॐ श्रुतियुक्तिस्वानुभूतिसामरस्यविचारणाय नमः .
ॐ लोकानुग्रहणैकान्तप्रवणस्वान्तसंयुताय नमः .
ॐ विश्वेशानुग्रहावाप्तभाष्यग्रथननैपुणाय नमः .
ॐ त्यक्तकाशीपुरीवासाय नमः .
ॐ बदर्याश्रमचिन्तकाय नमः .
ॐ तत्रत्यमुनिसन्दोहसंभाषणसुनिर्वृताय नमः .
ॐ नानातीर्थकृतस्नानाय नमः .
ॐ मार्गगामिने नमः .
ॐ मनोहराय नमः .
ॐ बदर्याश्रमसंदर्शनानन्दोद्रेकसंयुताय नमः ..१८०..
ॐ करबिल्वीफलीभूतपरमाद्वैततत्वकाय नमः .
ॐ उन्मत्तकजगन्मोहनिवारणविचक्षणाय नमः .
ॐ प्रसन्नगम्भीरमाहाभाष्यनिर्माणकौतुकिने नमः .
ॐ श्रीमते नमः .
ॐ उपनिषद्भाष्यग्रथनप्रथनोत्सुकाय नमः .
ॐ गीताभाष्यामृतासारसन्तोषितजगत्त्रयाय नमः .
ॐ श्रीमत्सनत्सुजातीयमुखग्रन्थनिबन्धकाय नमः .
ॐ नृसिंहतापनीयादिभाष्योद्धारकृतादराय नमः .
ॐ असंख्यग्रन्थनिर्मात्रे नमः .
ॐ लोकानुग्रहकृते नमः ..१९०..
ॐ सुधिये नमः .
ॐ सूत्रभाष्यमहायुक्तिखण्डिताखिलदुर्मताय नमः .
ॐ भाष्यान्तरान्धकारौघनिवारणदिवाकराय नमः .
ॐ स्वकृताशेषभाष्यादिग्रन्थाध्यापनतत्पराय नमः .
ॐ शान्तिदान्त्यादिसंयुक्तशिष्यमण्डलमण्डिताय नमः .
ॐ सनन्दनादिसच्छिष्यनित्याधीतस्वभाष्यकाय नमः .
ॐ त्रिरधीतात्मभाष्यश्रीसनन्दनसमाश्रिताय नमः .
ॐ जाह्नवीपरतीरस्थसनन्दनसमाह्वायिने नमः .
ॐ गङ्गोत्थकमलव्रातद्वारायातसनन्दनाय नमः .
ॐ आचार्यभक्तिमाहात्म्यनिदर्शनपरायणाय नमः ..२००..
ॐ आनन्दमन्थरस्वान्तसनन्दनकृतानतये नमः .
ॐ तदीयाश्लेषसुहिताय नमः .
ॐ साधुमार्गनिदर्शकाय नमः .
ॐ दत्तपद्मपदाभिख्याय नमः .
ॐ भाष्याध्यापनतत्पराय नमः .
ॐ तत्तत्स्थलसमायातपण्डिताक्षेपखण्डकाय नमः .
ॐ नानाकुमतदुर्ध्वान्तध्वंसनोद्यतमानसाय नमः .
ॐ धीमते नमः .
ॐ अद्वैतसिद्धान्तसमर्थनसमुत्सुकाय नमः .
ॐ वेदान्तमहारण्यमध्यसञ्चारकेसरिणे नमः ..२१०..
ॐ त्रय्यन्तनलिनीभृङ्गाय नमः .
ॐ त्रय्यन्ताम्भोजभास्कराय नमः .
ॐ अद्वैतामृतमाधुर्यसर्वस्वानुभवोद्यताय नमः .
ॐ अद्वैतमार्गसन्त्रात्रे नमः .
ॐ निर्द्वैतब्रह्मचिन्तकाय नमः .
ॐ द्वैतारण्यसमुच्छेदकुठाराय नमः .
ॐ निःसपत्नकाय नमः .
ॐ श्रौतस्मार्ताध्वनीनानुग्रहणैहपरायणाय नमः .
ॐ वावदूकबुधव्रातविस्थापनमहावचसे नमः .
ॐ स्वीयवाग्वैखरीलीलाविस्मापितबुधव्रजाय नमः ..२२०..
ॐ श्लाघासहस्रसंश्रोत्रे नमः .
ॐ निर्विकाराय नमः .
ॐ गुणाकराय नमः .
ॐ त्रय्यन्तसारसर्वस्वसङ्ग्रहैकपरायणाय नमः .
ॐ त्रय्यन्तगूढपरमात्माख्यरत्नोद्धृतिक्षमाय नमः .
ॐ त्रय्यन्तभाष्यशीतांशुविशदीकृतभूतलाय नमः .
ॐ गङ्गाप्रवाहसदृशसूक्तिसाराय नमः .
ॐ महाशायाय नमः .
ॐ वितण्डिकाख्यवेतण्डखण्डाद्भुतपण्डिताय नमः .
ॐ भाष्यप्रचारनिरताय नमः ..२३०..
ॐ भाष्यप्रवचनोत्सुकाय नमः .
ॐ भाष्यामृताब्धिमथनसंपन्नज्ञानसारभाजे नमः .
ॐ भाष्यसारग्रहासक्तभक्तमुक्तिप्रदायकाय नमः .
ॐ भाष्याकारयशोराशिपवित्रितजगत्त्रयाय नमः .
ॐ भाष्यामृतास्वादलुब्धकर्मन्दिजनसेविताय नमः .
ॐ भाष्यरत्नप्रभाजालदेदीपितजगत्त्रयाय नमः .
ॐ भाष्यगङ्गाजलस्नातनिःशेषकलुषापहायाय नमः .
ॐ भाष्यगाम्भीर्यसंद्रष्टृजनविस्मयकारकाय नमः .
ॐ भाष्याम्भोनिधिनिर्मग्नभक्तकैवल्यदायकाय नमः .
ॐ भाष्यचन्द्रोदयोल्लासविद्वस्तध्वान्तदक्षिणाय नमः .
ॐ भाष्याख्यकुमुदव्रातविकासनसुचन्द्रमसे नमः .
ॐ भाष्ययुक्तिकुठारौघनिकृत्तद्वैतदुर्द्रुमाय नमः .
ॐ भाष्यामृताब्धिलहरीविहारापरिखिन्नधिये नमः .
ॐ भाष्यसिद्धान्तसर्वस्वपेटिकायितमानसाय नमः .
ॐ भाष्याख्यनिकषग्रावशोधिताद्वैतकाञ्चनाय नमः .
ॐ भाष्यवैपुल्यगाम्भीर्यतिरस्कृतपयोनिधये नमः .
ॐ भाष्याभिधसुधावृष्टिपरिप्लावितभूतलाय नमः .
ॐ भाष्यपीयूषवर्षोन्मूलितसंतापसन्ततये नमः .
ॐ भाष्यतन्तुपरिप्रोतसद्युक्तिकुसुमावलये नमः ..२५०..
ॐ वेदान्तवेद्यविभवाय नमः .
ॐ वेदान्तपरिनिष्ठिताय नमः .
ॐ वेदान्तवाक्यनिवहायार्थ्यपरिचिन्तकाय नमः .
ॐ वेदान्तवाक्यविलसद्दैदम्पर्यप्रदर्शकाय नमः .
ॐ वेदान्तवाक्यपीयूषस्यादिमाभिज्ञमानसाय नमः .
ॐ वेदान्तवाक्यकुसुमरसास्वादनबम्भराय नमः .
ॐ वेदान्तसारसर्वस्वनिधानायितचित्तभुवे नमः .
ॐ वेदान्तनलिनीहंसाय नमः .
ॐ वेदान्ताम्भोजभास्कराय नमः .
ॐ वेदान्तकुमुदोल्लाससुधानिधये नमः ..२६०..
ॐ उदारधिये नमः .
ॐ वेदान्तशास्त्रसाहाय्यपराजितकुवादिकाय नमः .
ॐ वेदान्ताम्बोधिलहरीविहारपरिनिर्वृताय नमः .
ॐ शिष्यशङ्कापरिच्छेत्रे नमः .
ॐ शिष्याध्यापनतत्पराय नमः .
ॐ वृद्धवेषप्रतिच्छन्नव्यासाचार्यावलोकनाय नमः .
ॐ अध्याप्यमानविषयजिज्ञासुव्यासचोदिताय नमः .
ॐ शिष्यौघवर्णितस्वीयमाहात्म्याय नमः .
ॐ महिमाकराय नमः .
ॐ स्वसूत्रभाष्यश्रवणसंतुष्टव्यासनन्दिताय नमः ..२७०..
ॐ पृष्टसूत्रार्थकाय नमः .
ॐ वाग्मिने नमः .
ॐ विनयोज्वलमानसाय नमः .
ॐ तदन्तरेत्यादिसूत्रप्रश्नहर्षितमानसाय नमः .
ॐ श्रुत्युपोद्बलितस्वीयवचोरञ्जितभूसुराय नमः .
ॐ भूतसूक्ष्मोपसृष्टजीवात्मगतिसाधकाय नमः .
ॐ ताण्डिश्रुतिगतप्रश्नोत्तरवाक्यनिदर्शकाय नमः .
ॐ शतधाकल्पितस्वीयपक्षाय नमः .
ॐ सर्वसमाधिकृते नमः .
ॐ वावदूकमहाविप्रपरमाश्चर्यदायकाय नमः ..२८०..
ॐ तत्तत्प्रश्नसमाधानसन्तोषितमहामुनये नमः .
ॐ वेदावसानवाक्यौघसामरस्यकृते नमः .
ॐ अव्ययाय नमः .
ॐ दिनाष्टककृतासंख्यवादाय नमः .
ॐ विजयभाजनाय नमः .
ॐ विस्मयानन्दभरितश्रोतृश्लाघितवैभवाय नमः .
ॐ विष्णुशङ्करतावाचिपद्माङ्घ्रिप्रतिबोधिताअय नमः .
ॐ पद्माङ्घ्रिप्रार्थितस्वीयवाग्व्यपारविरामकाय नमः .
ॐ तदीयवाक्यसारज्ञाय नमः .
ॐ नमस्कारसमुद्यताय नमः .
ॐ व्यासमाहात्म्यविज्ञात्रे नमः .
ॐ व्यासस्तुतिपरायणाय नमः .
ॐ नानापद्यावलीप्रीतव्यासानुग्रहभाजनाय नमः .
ॐ निजरूपसमायुक्तव्याससंदर्शनोत्सुकाय नमः .
ॐ तापिच्छमञ्जरीकान्तव्यासविग्रहदर्शकाय नमः .
ॐ शिष्यावलीपरिवृताय नमः .
ॐ प्रत्युद्गतिविधायकाय नमः .
ॐ स्वीयापराधशमनसमभ्यर्थनतत्पराय नमः .
ॐ बादरायणपादाब्जयुगलीस्पर्शनोद्यताय नमः ..३००..
ॐ व्यासदर्शनजस्वीयकार्तार्थ्यप्रतिपादकाय नमः .
ॐ अष्टादशपुराणौघदुष्करत्वनिबोधकाय नमः .
ॐ तत्तादृशपुराणौघनिर्मातृत्वाभिनन्दकाय नमः .
ॐ परोपकारनैरत्यश्लाघकाय नमः .
ॐ व्यासपूजकाय नमः .
ॐ भिन्नशाखाचतुर्वेदविभागश्लाघकाय नमः .
ॐ महते नमः .
ॐ कलिकालीनमन्दात्मानुग्रहीतृत्वप्रदर्शकाय नमः .
ॐ नानाप्रबन्धकर्तृत्वजनिताश्चर्यबोधकाय नमः .
ॐ भारताख्यमहाग्रन्थदुष्करत्वप्रदर्शकाय नमः ..३१०..
ॐ नारायणावतारत्वप्रदर्शिने नमः .
ॐ प्रार्थनोद्यताय नमः .
ॐ स्वानुग्रहैकफलकव्यासागमनशम्सकाय नमः .
ॐ स्वकीयभाष्यालोकार्थव्याससंप्रार्थकाय नमः .
ॐ मुनये नमः .
ॐ निजभाष्यगगाम्भीर्यविस्मापितमहामुनये नमः .
ॐ भाष्यसर्वांशसंद्रष्टृव्यासाचार्याभिनन्दिताय नमः .
ॐ निजसिद्धान्तसर्वस्वद्रष्टृव्यासाभिपूजिताय नमः .
ॐ श्रुतिसूत्रसुसाङ्गत्यसंद्रष्टृव्यासपूजिताय नमः .
ॐ श्लाघावादसहस्रैकपात्रभूताय नमः ..३२०..
ॐ महामुनये नमः .
ॐ गोविन्दयोगीशिष्यत्वश्लाघकव्यासपूजिताय नमः .
ॐ स्वशङ्कर्रम्शतावादिव्यासवाक्यानुमोदकाय नमः .
ॐ व्यासाशयाविष्करणभाष्यप्रथनतत्पराय नमः .
ॐ सर्वसौभाग्यनिलयाय नमः .
ॐ सर्वसौख्यप्रदायकाय नमः .
ॐ सर्वज्ञाय नमः .
ॐ सर्वदृशे नमः .
ॐ साक्षिणे नमः .
ॐ सर्वतोमुखनैपुण्याय नमः ..३३०..
ॐ सर्वकर्त्रे नमः .
ॐ सर्वगोप्त्रे नमः .
ॐ सर्ववैभवसंयुताय नमः .
ॐ सर्वभावविशेषज्ञाय नमः .
ॐ सर्वशास्त्रविशारदाय नमः .
ॐ सर्वाभीष्टप्रदाय नमः .
ॐ देवाय नमः .
ॐ सर्वदुःखनिवारणाय नमः .
ॐ सर्वसंशयविच्छेत्रे नमः .
ॐ सर्वसम्पत्प्रदायकाय नमः ..३४०..
ॐ सर्वसौख्यविधात्रे नमः .
ॐ सर्वामरकृतानतये नमः .
ॐ सर्वर्षिगणसम्पूज्याय नमः .
ॐ सर्वमङ्गलकारणाय नमः .
ॐ सर्वदुःखापहाय नमः .
ॐ सौम्याय नमः .
ॐ सर्वान्तर्यमणाय नमः .
ॐ बलिने नमः .
ॐ सर्वाधाराय नमः .
ॐ सर्वगामिने नमः ..३५०..
ॐ सर्वतोभद्रदायकाय नमः .
ॐ सर्वदुर्वादिदुर्गर्वखर्वीकरणकौतिकिने नमः .
ॐ सर्वलोकसुविख्यातयशोराशये नमः .
ॐ अमोघवाचे नमः .
ॐ सर्वभक्तसमुद्धर्त्रे नमः .
ॐ सर्वापद्विनिवारकाय नमः .
ॐ सार्वभौमादिहैरण्यगर्भान्तानन्दचिन्तकाय नमः .
ॐ भूयोग्रग्रन्थनिर्माणकृतव्यासार्यचोदनाय नमः .
ॐ भेदवादिनिराशार्थिव्यासवाक्यानुमोदकाय नमः .
ॐ यथागतस्वगमनबोधकव्यासचोदिताय नमः ..३६०..
ॐ वेदान्तभाष्यरचनप्रचारादिविबोधकाय नमः .
ॐ स्वकीयकृतकृत्यत्वबोधकाय नमः .
ॐ प्रार्थनापराय नमः .
ॐ मणिकर्णीमहाक्षेत्रव्याससानिध्ययाचकाय नमः .
ॐ आत्मीयदेहसंत्यागप्रवृत्ताय नमः .
ॐ व्यासचोदकाय नमः .
ॐ निषिद्धदेहसंत्यागव्यासाज्ञापरिपालकाय नमः .
ॐ अनिर्जितानेकवादिजयसंप्रेरिताय नमः .
ॐ सुखिने नमः .
ॐ अवतारमहाकार्यसम्पूर्णत्वानुचिन्तकाय नमः ..३७०..
ॐ स्वसूत्रभाष्यमाधुर्यप्रीतव्यासकृतादराय नमः .
ॐ वरदानकृतोत्साहव्याससम्चोदिताय नमः .
ॐ कवये नमः .
ॐ विधिदत्तष्टसंख्याकवयसे नमः .
ॐ सन्न्याससंग्रहिणे नमः .
ॐ स्ववैदग्ध्याभिनिष्पन्नवयोष्टककृताश्रयाय नमः .
ॐ व्यासाज्ञावैभवोत्पन्नषोडशाब्दाय नमः .
ॐ शिवङ्कराय नमः .
ॐ श्रुतिसूत्रमहाभाष्यत्रिवेण्युत्पत्तिभुवे नमः .
ॐ शिवाय नमः ..३८०..
ॐ वेदव्यासपदाम्भोजयुगलीस्पर्शनिर्वृताय नमः .
ॐ भक्तिगर्भितवाक्यौघकुसुमाञ्जलिदायकाय नमः .
ॐ व्यासदत्तवरग्राहिणे नमः .
ॐ व्यासान्तर्धानदर्शकाय नमः .
ॐ बादरायणविश्लेषव्यसनातुरमानसाय नमः .
ॐ व्याससंचोदिताशेषदिग्विजयैककृतोद्यमाय नमः .
ॐ कुमारिलावलोकेच्छवे नमः .
ॐ दक्षिणाशागमोद्यताय नमः .
ॐ भट्टपादापराभिख्यकुमारिलजयोत्सुकाय नमः .
ॐ प्रयागगमनोद्युक्ताय नमः ..३९०..
ॐ त्रिवेणीसङ्गमस्नानपवित्रतरमूर्तिकाय नमः .
ॐ गङ्गातुङ्गतरङ्गौघदर्शनप्रीतमानसाय नमः .
ॐ हृद्यानवद्यपद्यौघसंस्तुताभ्रसरिद्वराय नमः .
ॐ भूयोभूयःकृतस्नानाय नमः .
ॐ दण्डालङ्कृतहस्तकाय नमः .
ॐ नानाघमर्षमन्त्रानुपाठकाय नमः .
ॐ ध्यानतत्पराय नमः .
ॐ नानामन्त्रजपप्रीताय नमः .
ॐ मन्त्रसारज्ञाय नमः .
ॐ उत्तमाय नमः ..४००..
ॐ मन्त्रार्थव्याकृतिक्षमाय नमः .
ॐ मन्त्रमाणिक्यमन्जूषायितचेतःप्रदेशकाय नमः .
ॐ मन्त्ररत्नाकराय नमः .
ॐ मानिने नमः .
ॐ मन्त्रवैभवदर्शकाय नमः .
ॐ मन्त्रशास्त्रार्थतत्वज्ञाय नमः .
ॐ मन्त्रशास्त्रप्रवर्तकाय नमः .
ॐ मान्त्रिकाग्रेसराय नमः ..४१०..
ॐ मान्याय नमः .
ॐ मन्त्राम्भोरुहषट्पदाय नमः .
ॐ मन्त्रकाननसञ्चारकेसरिणे नमः .
ॐ मन्त्रतत्पराय नमः .
ॐ मन्त्राभिधसुकासारकलहंसाय नमः .
ॐ महामतये नमः .
ॐ मन्त्रसंशयविच्छेत्रे नमः .
ॐ मन्त्रजातोपदेशकाय नमः .
ॐ स्नानकालसमायातमातृस्मृतये नमः .
ॐ अमोघधिये नमः ..४२०..
ॐ आह्निकानुष्ठितिव्यग्राय नमः .
ॐ यतिधर्मपरायणाय नमः .
ॐ एकान्तमतये नमः .
ॐ एकान्तशीलाय नमः .
ॐ एकान्तसंश्रिताय नमः .
ॐ भट्टपादतुषाङ्गारावेशवृत्तनिशामकाय नमः .
ॐ भाष्यवार्तिकनिर्माणमनोरथसमीरिताय नमः .
ॐ भट्टपादीयवृत्तान्तप्रत्यक्षीकरणोत्सुकाय नमः .
ॐ कुमारिलसमालोकलालसाय नमः .
ॐ गमनोत्सुकाय नमः ..४३०..
ॐ तुषाग्निराशिमध्यस्थभट्टपादावलोकनाय नमः .
ॐ प्रभाकरादिसच्छिष्यावृततन्मूर्तिदर्शकाय नमः .
ॐ तुषाग्निस्थिततद्वक्त्रप्रसादालोकविस्मिताय नमः .
ॐ अतर्कितागतप्रीतभट्टपादाभिनन्दिताय नमः .
ॐ भट्टपादीयसच्छिष्यकृतनानोपचारकाय नमः .
ॐ अन्त्यकालस्वसानिध्यसन्तोषितकुमारिलाय नमः .
ॐ निजदर्शनसन्तुष्टभट्टपादाभिनन्दिताय नमः .
ॐ सत्सङ्गमनमाहत्म्यवादिभट्टाभिपूजिताय नमः .
ॐ संसारानित्यतावाचिभट्टशोकानुशोचकाय नमः .
ॐ कालानैय्यत्यसंबोधिभट्टपादोक्तिशम्सनाय नमः ..४४०..
ॐ ईशापह्नवजात्यन्तदोषवादसुसंश्रविणे नमः .
ॐ बौद्धान्तेवासिताबोधिभट्टवाक्यप्रशम्सकाय नमः .
ॐ भट्टपादीयसौधाग्रपतनाकर्णनातुराय नमः .
ॐ वेदभक्तिप्रयुक्त्यैतत्क्षताभावनिशामकाय नमः .
ॐ एकचक्षुःक्षतप्राप्तिशोचद्भट्टानुशोचकाय नमः .
ॐ गुरुद्रोहाख्यदुरितसम्भवाकर्णनातुराय नमः .
ॐ प्रायश्चित्तार्थरचिततुषाग्न्यावेशदर्शकाय नमः .
ॐ स्वदर्शनजकार्तार्थ्यबोधिभट्टोक्तिपूजिताय नमः .
ॐ स्वभाष्यवृत्तिरचनभाग्याभावोक्तिसम्श्रविणे नमः .
ॐ तत्प्रयुक्तयशोऽभावबोधिभट्टानुशोचकाय नमः ..४५०..
ॐ निजावताराभिज्ञप्तिबोधिभट्टोक्तिशम्सनाय नमः .
ॐ सुब्रह्मण्यावतारत्वबोधकाय नमः .
ॐ श्लाघनापराय नमः .
ॐ कर्मकाण्डप्रतिष्ठार्थतदीयागमबोधकाय नमः .
ॐ साधुमार्गानुशिक्षार्थतदीयव्रतबोधकाय नमः .
ॐ करकाम्बुकणासेकजीवनोत्सुकमानसाय नमः .
ॐ लोकापवादासह्यत्वबोधिभट्टानुसारकृते नमः .
ॐ आगमोक्तव्रतैकान्तनिष्ठभट्टानुमोदकाय नमः .
ॐ आगमोक्त्यतिलङ्घित्वदुष्कीर्तिपरिहारकृते नमः .
ॐ स्वकीयकृतकृत्यत्वाकाञ्क्षिभट्टानुसेविकाय नमः ..४६०..
ॐ तारकाख्यब्रह्मविद्यापेक्षिभट्टाभिलाषकृते नमः .
ॐ मण्डनाख्यमहासूरिविजयप्रेरिताय नमः .
ॐ सुहृदे नमः .
ॐ तत्पाण्डित्यगुणश्लाघिभट्टपादप्रणोदिताय नमः .
ॐ प्रवृत्तिमार्गनिरततद्वृत्तान्तनिशामकाय नमः .
ॐ मण्डनार्यजयोद्योगकर्तव्योक्तिसुसूचकाय नमः .
ॐ दुर्वासःशापसंजातवाणीस्थितिनिशामकाय नमः .
ॐ भट्टान्तेवासिमुख्यत्वाभिज्ञाय नमः .
ॐ विज्ञानसागराय नमः .
ॐ भारतीसाक्षिकानेकविवादकरणेरिताय नमः ..४७०..
ॐ तदीयजयमात्रान्यजयप्राप्तिनिशामकाय नमः .
ॐ वार्तिकग्रन्थकरणयोग्यताश्रवणादृताय नमः .
ॐ मुहूर्तमात्रसानिध्यप्रार्थिभट्टानुमोदकाय नमः .
ॐ तारकब्रह्मकथनकृतार्थितकुमारिलाय नमः .
ॐ परमाद्वैततत्वज्ञभट्टपादानुचिन्तिताय नमः .
ॐ भट्टानुग्रहणोद्युक्ताय नमः .
ॐ विष्णुधामप्रवेशकाय नमः .
ॐ आकाशमार्गसम्प्राप्तमण्डनीयनिवेशनाय नमः .
ॐ माहिष्मत्याख्यनगरीरामणीयकदर्शनाय नमः .
ॐ रेवावारिकणोन्मिश्रवातधूताखिलाश्रमाय नमः ..४८०..
ॐ रेवानदीकृतस्नानाय नमः .
ॐ नित्याह्नीकपरायणाय नमः .
ॐ दृगध्वनीनतद्दासीदर्शनाय नमः .
ॐ महिमान्विताय नमः .
ॐ मण्डनीयमहासद्ममार्गप्रष्ट्रे नमः .
ॐ महायशसे नमः .
ॐ विस्मयाकुलतद्दासीदत्तोत्तराय नमः .
ॐ उदारवाचे नमः .
ॐ स्वतःप्रामाण्यादिवादिशुकसूचिततद्गृहाय नमः .
ॐ कर्मेश्वरादिसम्वादिशुकसूचिततद्गृहाय नमः ..४९०..
ॐ जगद्धृवत्वादिवादिशुकसूचितसद्मकाय नमः .
ॐ द्वारस्थनीडसंरुद्धशुकोक्तिश्लाघनापराय नमः .
ॐ यथोक्तचिह्नविज्ञातमण्डनीयनिवेशनाय नमः .
ॐ कवाटगुप्तिदुर्वेशगृहान्तर्गतिचिन्तकाय नमः .
ॐ योगमाहात्म्यरचितव्योममार्गातिलंघनाय नमः .
ॐ अङ्गणान्तःसमुत्पातिने नमः .
ॐ परितो दृष्टसद्मकाय नमः .
ॐ अभ्रंलिहमहासद्मरामणीयकदर्शनाय नमः .
ॐ पद्मजन्माम्शसम्भूतमण्डनार्यावलोकनाय नमः .
ॐ निमन्त्रितव्यासजैमिन्यञ्घ्रिक्षालनदर्शकाय नमः ..५००..
ॐ व्यासजैमिनिसाङ्गत्यदर्शनात्यन्तविस्मिताय नमः .
ॐ तत्कालकृतसान्निध्यव्यासजैमिनिमानिताय नमः .
ॐ अकस्माद्यतिसम्प्राप्तिकृद्धमण्डनवीक्षिताय नमः .
ॐ प्रवृत्तिमार्गनिरतमण्डनार्यविमानिताय नमः .
ॐ सोपालम्भतदीयोक्तिसमाधानविचक्षणाय नमः .
ॐ मण्डनीयाखिलप्रश्नोत्तरदानविदग्धधिये नमः .
ॐ वक्रोक्तिजालचातुर्यनिरुत्तरितमण्डनाय नमः .
ॐ यतिनिन्दादोषबोधिव्यासवाक्यनिशामकाय नमः .
ॐ साक्षाद्विष्णुस्वरूपत्वबोधकव्यासदर्शकाय नमः .
ॐ व्यासाज्ञावाक्यवशगमण्डनार्यनिमन्त्रिताय नमः ..५१०..
ॐ मण्डनार्यकृतानेकसपर्याविधिभाजनाय नमः .
ॐ भैक्षार्थरचिताह्वानाय नमः .
ॐ वादभिक्षैकयाचकाय नमः .
ॐ विवादभिक्षामात्रार्थिस्वागमप्रतिबोधकाय नमः .
ॐ अन्योन्यशिष्यताप्राप्तिपणबन्धप्रदर्शकाय नमः .
ॐ अनादृताहारभिक्षाय नमः .
ॐ वादभिक्षापरायणाय नमः .
ॐ श्रुत्यन्तमार्गविस्तारमात्राकङ्क्षित्वबोधकाय नमः .
ॐ विस्मयानन्दभरितमण्डनार्यप्रशम्सिताय नमः .
ॐ चिराकाङ्क्षितसद्वादकथातोषितमण्डनाय नमः ..५२०..
ॐ वादभिक्षाकृतोद्योगमण्डनार्यप्रशम्सकाय नमः .
ॐ विवादसाक्षिशून्यत्वबोधिमण्डनचोदिताय नमः .
ॐ मुनिद्वयीसाक्षितार्थिमण्डनार्यप्रशम्सकाय नमः .
ॐ भारतीकृतमाध्यस्थ्यवादलोलुपमानसाय नमः .
ॐ प्रतिज्ञापणबन्धादिजिज्ञासुत्वप्रदर्शकाय नमः .
ॐ मण्डनार्यकृतासंख्यवीजनाद्युपचारकाय नमः .
ॐ व्यासजैमिनिसान्निध्यसम्भाषणपरायणाय नमः .
ॐ मुनिद्वयान्तर्धिदर्शिने नमः .
ॐ द्विजेन्द्रालयनिर्गताय नमः ..५३०..
ॐ रेवानदीसमीपस्थदेवालयनिवासकृते नमः .
ॐ निजशिष्यजनैकान्तसम्भाषणपरायणाय नमः .
ॐ श्राविताशेषविषयशिष्यावलिसमाश्रिताय नमः .
ॐ व्यासजैमिनिसान्निध्यदुरापत्वानुचिन्तकाय नमः .
ॐ त्रियामानिर्गमाकाङ्क्षिणे नमः .
ॐ प्रातःस्नानपरायणाय नमः .
ॐ कृताह्निकक्रियाय नमः .
ॐ शिष्यमण्डलीपरिमण्डिताय नमः .
ॐ मण्डनार्यमहासद्ममण्डनायितमूर्तिकाय नमः .
ॐ विवादार्थकृतैकान्तनिश्चयाय नमः ..५४०..
ॐ मण्डनादृताय नमः .
ॐ सदस्यभावविलसद्वाणीसान्निध्यदर्शकाय नमः .
ॐ विवादकृतिसन्नद्धमण्डनार्यप्रशम्सकाय नमः .
ॐ सदस्यवादिसम्योगसमाह्लादितमानसाय नमः .
ॐ प्रतिज्ञाकरणोत्साहिने नमः .
ॐ वेदान्ताशयसूचकाय नमः .
ॐ विश्वाकारसमाभातब्रह्म्यैकत्वप्रदर्शकाय नमः .
ॐ शुक्तिरूप्यादिदृष्टान्तप्रत्यायितमृषात्मकाय नमः .
ॐ ब्रह्मज्ञानैकसम्प्राप्यस्वात्मसंस्थितिबोधकाय नमः ..५५०..
ॐ पुनर्जन्मापरामृष्टकैवल्यप्रतिपादकाय नमः .
ॐ त्रयीमस्तकसन्दोहप्रामाण्योद्घाटनापराय नमः .
ॐ पराजितस्वसंप्राप्यशुक्लवस्त्रत्वबोधकाय नमः .
ॐ जयापजयपक्षीयवाणीसाक्षित्वबोधकाय नमः .
ॐ विश्वरूपीयसकलप्रतिज्ञाश्रवणोत्सुकाय नमः .
ॐ वेदान्तामानताबोधितद्वाक्यश्रवणातुराय नमः .
ॐ कर्मकाण्डीयवचनप्रामाण्याकर्णनाकुलाय नमः .
ॐ क्रियायोगिवचोमात्रप्रामाण्याकर्णनक्षमाय नमः .
ॐ कर्मसंप्राप्यकैवल्यबोधिमण्डनदर्शकाय नमः ..५६०..
ॐ यावदायुःकर्मजालकर्तव्यत्वोक्तिसंश्रविणे नमः .
ॐ पराजितस्वकाषायग्रहवाक्यानुमोदकाय नमः .
ॐ भारतीसाक्षिकासंख्यवादोद्युक्ताय नमः .
ॐ यतीश्वराय नमः .
ॐ दैनन्दिनाह्निकोपान्तसमारब्धविवादकाय नमः .
ॐ भारतीनिहितस्वीयगलालम्बिसुमालिकाय नमः .
ॐ मण्डनीयगलालम्बिमालालालित्यदर्शकाय नमः .
ॐ मालामालिन्यनिर्णेयपराजयनिशामकाय नमः .
ॐ गृहकर्मसमासक्तवाणीदत्तसुभैक्ष्यकाय नमः .
ॐ भिक्षोत्तरक्षणारब्धविवादापरिखिन्नधिये नमः ..५७०..
ॐ ऊर्ध्वोपविष्टब्रह्मादिपीतस्वीयवचोऽमृताय नमः .
ॐ क्रोधवाक्फलजात्यादिदोषशून्यमहावचसे नमः .
ॐ अद्वैतखण्डनोद्युक्तमण्डनीयोक्तिखण्डनाय नमः .
ॐ जीवेश्वरजगद्भेदवादभेदनलालसाय नमः .
ॐ उद्धालकश्वेतकेतुसम्वादादिनिदर्शकाय नमः .
ॐ तत्त्वमस्यादिवाक्यौघस्वारस्यप्रतिपादकाय नमः .
ॐ विधिशेषत्ववचननिर्मूलत्वप्रदर्शकाय नमः .
ॐ भिन्नप्रकरणोपात्ततत्तात्पर्यप्रदर्शकाय नमः .
ॐ उपासनार्थतावादनिर्मूलनपरायणाय नमः .
ॐ केवलाद्वैतविश्रान्तवाक्यतात्पर्यदर्शकाय नमः .
ॐ सच्चिदानन्दरूपात्मप्रतिपादनतत्पराय नमः ..५८०..
ॐ जपमात्रोपयोगित्वनिर्युक्तित्वानुदर्शकाय नमः .
ॐ अभेदबोधिवाक्यौघप्राबल्यपरिदर्शकाय नमः .
ॐ भेदबुद्धिप्रमाणत्वसर्वांशोन्मूलनक्षमाय नमः .
ॐ भेदसंदर्शिवाक्यौघप्रामाण्याभावसाधकाय नमः .
ॐ भेदप्रत्यक्ष्यदौर्बल्यप्रतिपादनतत्पराय नमः .
ॐ भेदनिन्दासहस्रोक्तितात्पर्यप्रतिपादकाय नमः .
ॐ लोकप्रसिद्धभेदानुवादकत्वप्रदर्शकाय नमः .
ॐ अप्रसिद्धाद्वैतबोधिवाक्यप्रामाण्यसाधकाय नमः .
ॐ नानादृष्टान्तसंदर्शिने नमः .
ॐ श्रुतिवाक्यनिदर्शकाय नमः ..५९०..
ॐ युक्तिसाहस्रघटितस्वानुभूतिप्रदर्शकाय नमः .
ॐ श्रुतियुक्तिसुसौहार्ददर्शकाय नमः .
ॐ वीतमत्सराय नमः .
ॐ हेतुदोषांशसंदर्शिमण्डनाक्षेपखण्डनाय नमः .
ॐ भेदौपाधिकताबोधिने नमः .
ॐ सत्याद्वैतानुदर्शकाय नमः .
ॐ असम्सारिपरब्रह्मसाधनैकान्तमानसाय नमः .
ॐ क्षेत्रज्ञपरमात्मैक्यवादिगीतादिनिदर्शकाय नमः .
ॐ अद्यारोपापवादाप्तनिष्प्रपञ्चत्वदर्शकाय नमः .
ॐ युक्तिसाहस्ररचितदुर्वादिमतखण्डनाय नमः ..६००..
ॐ मण्डनीयगलालम्बिमालामालिन्यदर्शकाय नमः .
ॐ पुष्पवृष्टिसंछन्नाय नमः .
ॐ भारतीप्रतिनन्दिताय नमः .
ॐ भिक्षाकालोपसंप्राप्तभारतीपरिदर्शकाय नमः .
ॐ उभयाह्वानकृद्वाणीवैदग्ध्यश्लाघनापराय नमः .
ॐ भारतीबोधितस्वीयदुर्वासःशापसंश्रविणे नमः .
ॐ जयावधिकतच्छापवृत्तान्ताकर्णनाय नमः .
ॐ वशिने नमः .
ॐ स्वधामगमनोद्युक्तभारतीप्रतिरोधकाय नमः .
ॐ वनदुर्गामहामन्त्रकृतवाणीसुबाधनाय नमः ..६१०..
ॐ सरस्वत्यवतारत्वबोधकाय नमः .
ॐ वेदविद्वराय नमः .
ॐ भक्तिमत्परतन्त्रत्वबोधकाय नमः .
ॐ विनयोज्वलाय नमः .
ॐ स्वानुज्ञावधिभूलोकनिवासप्रार्थनापराय नमः .
ॐ मण्डनीयाशयज्ञानप्रवृत्ताय नमः .
ॐ विगतस्पृहाय नमः .
ॐ कर्मजाड्यपराभूततत्सन्देहापनोदकाय नमः .
ॐ निजापजयसंजातदुःखाभावोक्तिसंश्रविणे नमः .
ॐ जैमिन्युक्तिनिराशानुशोचन्मण्डनबोधकाय नमः ..६२०..
ॐ कामनावदनुग्राहिजैमिन्याशयबोधकाय नमः .
ॐ कर्मप्रणाडीमात्रत्वबोधिने नमः .
ॐ जैमिनिसम्मताय नमः .
ॐ साक्षान्मोक्षैकफलकज्ञानवाचिने नमः .
ॐ महावचसे नमः .
ॐ कर्मौघफलदातृत्वानुपपत्तिप्रपञ्चकाय नमः .
ॐ ईशैकफलदातृत्वसाधकाय नमः .
ॐ युक्तिबोधकाय नमः .
ॐ जैमिनीयवचोजालतात्पर्योद्घाटनक्षमाय नमः .
ॐ अनुमेयेश्वराभावमात्रतात्पर्यसूचकाय नमः .
ॐ वेदैकगम्येशवादिजैमिन्याशयसूचकाय नमः .
ॐ डोलायमानहृदयमण्डनार्यावलोकनाय नमः .
ॐ तत्सन्देहापनोदार्थागतजैमिनिशम्सकाय नमः .
ॐ स्वोक्तसर्वांशसाधुत्वबोधिजैमिनिशम्सकाय नमः .
ॐ जैमिन्युदितसर्वज्ञभावाय नमः .
ॐ जैमिनिपूजिताय नमः .
ॐ निजावतारसंसूचिजैमिनिप्रतिनन्दिताय नमः .
ॐ जैमिनिव्यासवचनतात्पर्यांशप्रदर्शकाय नमः .
ॐ जैमिन्यन्तर्धिसंदर्शिने नमः .
ॐ सर्वतो जयभाजनाय नमः ..६४०..
ॐ साष्टाङ्गपातप्रणतमण्डनार्यप्रसादकृते नमः .
ॐ स्वीयावतारताभिज्ञमण्डनार्याभिनन्दिताय नमः .
ॐ स्वानभिज्ञत्वानुशोचिमण्डनार्यप्रसंसकाय नमः .
ॐ स्वकर्मजाड्यानुशोचन्मण्डनोक्त्यभिनन्दकाय नमः .
ॐ सम्सारतापसम्बोधिमण्डनोक्त्यभिनन्दकाय नमः .
ॐ परमानन्दलहरीविहरन्मण्डनादृताय नमः .
ॐ स्वाज्ञानतिमिरापायबोधिमण्डनशम्सकाय नमः .
ॐ अविद्याराक्षसीग्रस्तपरमात्मोद्धृतिक्षमाय नमः .
ॐ स्वापराधक्षमापेक्षिमण्डनार्याभियाचिताय नमः .
ॐ मण्डनार्यकृतस्वीयावतारत्वसमर्थनाय नमः ..६५०..
ॐ पूर्वार्जितस्वसुकृतश्लाघिमण्डनपूजिताय नमः .
ॐ स्वसम्वादातिसन्तुष्टमण्डनाधिकनन्दिताय नमः .
ॐ स्वसम्वादातिदौर्लभ्यबोधिमण्डनशम्सकाय नमः .
ॐ नानास्तुतिवचोगुंफसन्तुष्टस्वान्तसम्युताय नमः .
ॐ मण्डनार्यकृतासंख्यनमोवाकप्रशंसनाय नमः .
ॐ मण्डनारचितस्तोकस्तुतिसाहस्रभाजनाय नमः .
ॐ स्वपादशरणापन्नमण्डनानुग्रहोत्सुकाय नमः .
ॐ निजकिङ्करताबोधिमण्डनोक्तिप्रशम्सकाय नमः .
ॐ मण्डनीयमहाभक्तितरलीकृतमानसाय नमः .
ॐ तदीयजन्मसाफल्यापादनोद्यतमानसाय नमः ..६६०..
ॐ सुतदारगृहत्यागासक्तमण्डनशम्सकाय नमः .
ॐ मण्डनीयकलत्रानुमतिसम्पादनोत्सुकाय नमः .
ॐ मुन्युक्तसर्ववृत्तज्ञवाणीसमनुमोदिताय नमः .
ॐ मण्डनप्राप्तशिष्यत्वाबोधिवाणीप्रशम्सकाय नमः .
ॐ मुन्युक्तसर्ववृत्तान्तयाथार्थ्यपरिचिन्तकाय नमः .
ॐ समग्रविजयाभावबोधिवाण्युक्तिचिन्तकाय नमः .
ॐ निजार्धभागतावाचिवाणिप्रागल्भ्यचिन्तकाय नमः .
ॐ महिलाजनसम्वाददोषोद्घाटनतत्पराय नमः .
ॐ याज्ञवल्क्यस्त्रीविवाददर्शिवाण्युक्तिपूजकाय नमः .
ॐ सुलभाजनकाद्युक्तिप्रत्युक्तिपरिचिन्तकाय नमः ..६७०..
ॐ विद्वत्सभामध्यवर्तिने नमः .
ॐ वाणीसम्वादकाय नमः .
ॐ वाग्झरीमाधुरीयोगदूरीकृतसुधारसाय नमः .
ॐ भारतीचिन्तिताशेषशास्त्राजय्यत्ववैभवाय नमः .
ॐ अतिबाल्यकृतसन्यासाय नमः .
ॐ विषयौघपराङ्ग्मुखाय नमः .
ॐ कामशास्त्रकृतप्रश्नाय नमः .
ॐ चिन्तनापरमानसाय नमः .
ॐ जनापवादचकिताय नमः .
ॐ यतिधर्मप्रवर्तकाय नमः ..६८०..
ॐ कामशास्त्रानभिज्ञत्वबहिःप्रकटनोद्यताय नमः .
ॐ मासमात्रावधिप्रार्थिने नमः .
ॐ वाण्यनुज्ञाताय नमः .
ॐ आत्मवते नमः .
ॐ गमनार्थकृतोद्योगाय नमः .
ॐ शिष्यावलिपरिष्कृताय नमः .
ॐ योगशक्तिकृताकाशसञ्चाराय नमः .
ॐ योगतत्वविदे नमः .
ॐ गतचेतनभूपालगात्रदर्शिने नमः .
ॐ प्रहृष्टधिये नमः .
ॐ प्रमदाजनसम्वीतराजकायप्रदर्शकाय नमः .
ॐ तच्छरीरनुप्रवेशसमुत्सुकितमानसाय नमः .
ॐ सनन्दनादिसच्छिष्यसमापृच्छापरायणाय नमः .
ॐ भक्तिमत्तरपद्माङ्घ्रिनिषिद्धगमनाय नमः .
ॐ व्रतिने नमः .
ॐ सनन्दनोक्तविषयाकर्षकत्वस्वभावकाय नमः .
ॐ ऊर्ध्वरेतोव्रतापोहशङ्किपद्माङ्घ्रिबोधकाय नमः .
ॐ सन्यासधर्मशैथिल्याशङ्किपद्माङ्घ्रिवारिताय नमः .
ॐ देहाभिमानवन्मात्रपापसम्भवबोधकाय नमः .
ॐ निरहङ्कारकर्मौघलेपाभावावबोधकाय नमः ..७००..
ॐ गुहाहितात्मीयदेहरक्षणीयत्वबोधकाय नमः .
ॐ सम्प्राप्तामरकाभिख्यराजदेहाय नमः .
ॐ विशेषविदे नमः .
ॐ निजप्रवेशचलितराजकीयशरीरभृते नमः .
ॐ अकस्माज्जीवसम्प्राप्तिविस्मापिततदङ्गनाय नमः .
ॐ प्रभूतहर्षवनिताव्यूहसन्दर्शनोत्सुकाय नमः .
ॐ विस्मयानन्दभरितमन्त्रिमुख्याभिनन्दिताय नमः .
ॐ शङ्खदुन्दुभिनिर्घोषसमाकर्णनतत्पराय नमः ..७१०..
ॐ समस्तजनतानन्दजनकाय नमः .
ॐ मङ्गलप्रदाय नमः .
ॐ पुरोहितकृतस्वीयशान्तिकर्मणे नमः .
ॐ शमावनये नमः .
ॐ कृतमाङ्गलिकाय नमः .
ॐ भद्रगजारूढाय नमः .
ॐ निरीहिताय नमः .
ॐ सचिवादिकृतस्वीयसत्काराय नमः .
ॐ साधुसम्मताय नमः .
ॐ पृथिवीपालनोद्युक्ताय नमः .
ॐ धर्माधर्मविशेषविदे नमः ..७२०..
ॐ नीतिमार्गसुनिष्णात्रे नमः .
ॐ राजकार्यानुपालकाय नमः .
ॐ निजौदार्यादिजनितमन्त्रिसम्शयभाजनाय नमः .
ॐ स्वकीयगुणसन्दोहसमाह्लादितसज्जनाय नमः .
ॐ परकायप्रवेष्ट्यत्वज्ञातृमन्त्रिप्रपूजिताय नमः .
ॐ मन्त्रिविन्यस्तनिखिलराज्यभाराय नमः .
ॐ धराधिपाय नमः .
ॐ अन्तःपुरकृतावासाय नमः .
ॐ ललनाजनसेविताय नमः .
ॐ भूपालदेहसम्प्राप्तनानाक्रीडाअमहोत्सवाय नमः .
ॐ विषयानन्दविमुखाय नमः .
ॐ विषयौघविनिन्दकाय नमः .
ॐ विषयारातिशमनाय नमः .
ॐ विषयातिविदूरधिये नमः .
ॐ विषयाख्यमहारण्यनिकृन्तनकुठारकाय नमः .
ॐ विषयाख्यविषज्वालासम्स्पर्शरहिताय नमः .
ॐ यमिने नमः .
ॐ विषयाम्बुधिसम्शोषबडबाग्निशिखायिताय नमः .
ॐ कामक्रोधादिषड्वैरिदूरीभूतान्तरङ्गकाय नमः .
ॐ विषयासारतादर्शिने नमः ..७४०..
ॐ विषयानाकुलांतराय नमः .
ॐ विषयाख्यगजव्रातदमनोद्युक्तकेसरिणे नमः .
ॐ विषयव्याघ्रदर्पघ्नाय नमः .
ॐ विषयव्यालवैद्यकाय नमः .
ॐ विषयौघदुरन्तत्वचिन्तकाय नमः .
ॐ वीतचापलाय नमः .
ॐ वात्सानयकलासारसर्वस्वग्रहणोत्सुकाय नमः .
ॐ भूपदेहकृतासंख्यभोगाय नमः .
ॐ नृपतिवेषभृते नमः .
ॐ समयात्ययसम्बोधिशिष्यवर्गानुचिन्तिताय नमः ..७५०..
ॐ दुःखार्णवनिमग्नस्वशिष्यवर्गानुचिन्तकाय नमः .
ॐ इतिकर्तव्यतामूढशिष्यवर्गगवेषिताय नमः .
ॐ मृतोत्थियनृपश्रोतृशिष्याभिज्ङातधामकाय नमः .
ॐ नानारुचिरवेषाढ्यनिजशिष्यावलोकनाय नमः .
ॐ गानविद्यातिनैपुण्यशिष्यनागावकर्णनाय नमः .
ॐ अन्योपदेशरचितहृद्यपद्यसुसम्श्रविणे नमः .
ॐ नानार्थगर्भशिष्योक्तपयार्थपरिचिन्तकाय नमः .
ॐ वेदान्तार्थपरिप्रोतवाक्यश्रवणकौतिकिने नमः .
ॐ तत्वमस्यादिशिष्योक्तवाक्यार्थपरिचिन्तकाय नमः .
ॐ सर्ववेदान्तसंगूढपरमात्मानुचिन्तकाय नमः .
ॐ निजशिष्याशयाभिज्ङाय नमः .
ॐ निजकायप्रवेशकृते नमः .
ॐ दंदह्यमानात्मदेहदर्शिने नमः .
ॐ त्वरितमानसाय नमः .
ॐ तदानीन्तनसन्तापशमनोपायचिन्तकाय नमः .
ॐ लक्ष्मीनृसिम्हस्तवननिश्चितात्मने नमः .
ॐ सुपद्यकृते नमः .
ॐ नानास्तुतिवचोगुम्फप्रीणितश्रीनृसिम्हकाय नमः .
ॐ नृसिम्हकरुणाशान्तसन्तापवपुराश्रिताय नमः .
ॐ सनन्दनादिसच्छिष्यसम्वृतोभयपार्श्वकाय नमः ..७७०..
ॐ निजवृत्तान्तकथनतत्पराय नमः .
ॐ शिष्यभावविदे नमः .
ॐ आकाशमार्गगमनाय नमः .
ॐ मण्डनार्यनिवेशदृशे नमः .
ॐ विषयास्वादविमुखमण्डनार्याभिनन्दकाय नमः .
ॐ मण्डनार्यकृतासंख्यप्रणामाञ्जलिदानकाय नमः .
ॐ सन्न्यासनिश्चितस्वान्तमण्डनार्यप्रशंसकाय नमः .
ॐ विष्टरस्थितिविश्रान्ताय नमः .
ॐ शारदाकृतदर्शनाय नमः .
ॐ शारदाश्लाघितस्वीयसार्वज्ञ्याय नमः ..७८०..
ॐ वादलोलुपाय नमः .
ॐ निजधामगमोद्युक्तवाण्यन्तर्धानदर्शकाय नमः .
ॐ योगमाहात्म्यसंदृष्टवाणीभाषणतत्पराय नमः .
ॐ विधिपत्नीत्वसंदर्शिने नमः .
ॐ तन्माहात्म्यानुदर्शकाय नमः .
ॐ स्वकल्पितर्ष्यशृङ्गादिक्षेत्रवासाभिकाङ्क्षकाय नमः .
ॐ शृङ्गगिर्यादिसुक्षेत्रसानिध्यप्रार्थनापराय नमः .
ॐ भारतीसमनुज्ञातक्षेत्रसानिध्यतोषिताय नमः .
ॐ अकस्मातन्तर्धिदर्शिने नमः ..७९०..
ॐ विस्मयाकुलमानसाय नमः .
ॐ विधिवद्दत्तसर्वस्वमण्डनार्यानुमोदकाय नमः .
ॐ सन्न्यासगृह्यविध्युक्तसर्वकर्मोपदेशकाय नमः .
ॐ श्रीमन्मण्डनकर्णोक्तमहावाक्यचतुष्टयाय नमः .
ॐ महावाक्यगताशेषतत्वार्थश्रावकाय नमः .
ॐ गुरवे नमः .
ॐ तत्वम् पदगवाच्यार्थलक्ष्यार्थप्रतिपादकाय नमः .
ॐ लक्षोभयार्थैक्यबोधिने नमः .
ॐ नानादृष्टान्तदर्शकाय नमः .
ॐ देहाद्यहम्ताममतासमूलोन्मूलनक्रमाय नमः .
ॐ बृहदारण्यकप्रोक्तमहामत्स्यनिदर्शकाय नमः .
ॐ जाग्रदाद्यात्मसम्बन्धराहित्यप्रतिपादकाय नमः .
ॐ विवर्तवादसिद्धान्तसमर्थनपरायणाय नमः .
ॐ तात्पर्यलिङ्गनिर्णीतपरमाद्वैततत्वकाय नमः .
ॐ गुरुमाहात्म्यसंदर्शिने नमः .
ॐ तत्वविदे नमः .
ॐ तत्वबोधकाय नमः .
ॐ निजाङ्घ्रियुग्मपतितसुरेश्वरकटाक्षकृते नमः .
ॐ करुणालिङ्गितापाङ्गक्षपितान्तस्तमोमलाय नमः .
ॐ सुरेश्वराख्यासंदात्रे नमः ..८१०..
ॐ सुरेश्वरसुपूजिताय नमः .
ॐ नर्मदातीरसंवासिने नमः .
ॐ श्रीशैलगमनोत्सुकाय नमः .
ॐ मल्लिकार्जुनसंदर्शिने नमः .
ॐ भ्रमराम्बाप्रणामकृते नमः .
ॐ माहेश्वरादिविजयिशिष्यवर्गसमाश्रिताय नमः .
ॐ अशेषदिक्प्रसृमरयशोज्योत्स्नानिशाकराय नमः .
ॐ निजमाहात्म्यसंश्रोतृकापालिककृतानतये नमः .
ॐ कापालिककृतानेकस्तुतिजालाय नमः .
ॐ निरादराय नमः ..८२०..
ॐ कपालिप्रीणनार्थस्वगमनोक्तिसुसंश्रविणे नमः .
ॐ सर्वज्ञमस्तकापेक्षितदुक्तिपरिचिन्तकाय नमः .
ॐ निजसर्वज्ञतावाचिकापालोक्तिविचिन्तकाय नमः .
ॐ स्वशिरःप्रार्थनोद्युक्तकापालिककृतानतये नमः .
ॐ बह्वपायस्वीयकायदोषदर्शनतत्पराय नमः .
ॐ परोपकारनैरत्यव्रतपालनतत्पराय नमः .
ॐ निजकायापगमननिर्व्याकुलनिजान्तराय नमः .
ॐ समाधिकालीनशिरश्छेदानुज्ञाप्रदायकाय नमः .
ॐ एकान्तसंस्थिताय नमः .
ॐ योगिने नमः ..८३०..
ॐ समाध्यालीनमानसाय नमः .
ॐ परमात्मानुसन्धाननिर्गताशेषचिन्तनाय नमः .
ॐ निष्कम्पदेहाय नमः .
ॐ निर्मोहाय नमः .
ॐ निरन्तरसुखात्मकाय नमः .
ॐ स्ववधोद्युक्तकापालिकागमनावबोधकाय नमः .
ॐ जत्रुप्रदेशनिहितचिबुकाय नमः .
ॐ दृष्टनासिकाय नमः .
ॐ सिद्धासनसमासीनाय नमः .
ॐ निर्गतद्वैतभावनाय नमः ..८४०..
ॐ चिन्मात्रपरमानन्दलहरीमग्नमानसाय नमः .
ॐ कृपाणकरकापालिवधोद्योगानवेक्षकाय नमः .
ॐ ज्ञातवृत्तान्तपद्माङ्घ्रिमारितस्वीयशत्रुकाय नमः .
ॐ नृसिम्हवेषपद्माङ्घ्रिकृतार्भटविचालिताय नमः .
ॐ समाधिव्युत्थितमतये नमः .
ॐ उन्मीलितविलोचनाय नमः .
ॐ तदट्टहासनिर्घोषबधिरीभूतकर्णकाय नमः .
ॐ दंष्ट्राकरालवदनश्रीमन्नृहरिदर्शकाय नमः .
ॐ आक्स्मिकनृसिम्हावलोकनस्तिमितान्तराय नमः .
ॐ निर्भीताय नमः .
ॐ गलदानन्दभाष्पाय नमः .
ॐ स्तुतिपरायणाय नमः .
ॐ नृसिम्हक्रोधशान्त्यर्थप्रार्थनातत्पराय नमः .
ॐ यतये नमः .
ॐ नृसिम्हावेशसम्भ्रान्तपद्मपादप्रदर्शकाय नमः .
ॐ स्वप्नायितस्ववृत्तान्तज्ञातृपद्माङ्घ्रिप्रणताय नमः .
ॐ विस्मयाकुलाय नमः .
ॐ गोकर्णाभ्यर्णसञ्चारिणे नमः .
ॐ गोकर्णेश्वरपादाब्जप्रणन्त्रे नमः .
ॐ प्रीतमानसाय नमः .
ॐ गोकर्णनाथसम्स्तोत्रे नमः .
ॐ त्रिरात्रस्थितितत्पराय नमः .
ॐ मूकाम्बिकामहादेवीसन्दर्शनकृतार्थधिये नमः .
ॐ द्विजदम्पतिसन्दर्शिने नमः .
ॐ तद्रोदनविखिन्नधिये नमः .
ॐ तदङ्कगामिमृतकशिशुसन्दर्शनातुराय नमः .
ॐ अनङ्गवाणीसम्श्रोत्रे नमः .
ॐ पुत्रोज्जीवनलालसाय नमः ..८७०..
ॐ द्विजसम्वर्णितस्वीयमहिमाय नमः .
ॐ सर्वपालकाय नमः .
ॐ तत्कालोत्थिततत्पुत्रजीवनप्रीतमानसाय नमः .
ॐ निजमाहात्म्यसन्द्रष्टृजनविस्मयकारकाय नमः .
ॐ मूकाम्बादर्शनाकाङ्क्षिणे नमः .
ॐ तत्क्षेत्रवासतत्पराय नमः .
ॐ उच्चावचगभीरार्थस्तोत्रनिर्माणकौतुकिने नमः .
ॐ स्वकर्मनिष्ठविप्राढ्यश्रीबलिग्रामसेवकाय नमः .
ॐ प्रभाकराख्यसद्विप्रबालमौग्ध्यापनोदकाय नमः .
ॐ स्वपादशरणायाततद्विप्रानुग्रहोत्सुकाय नमः ..८८०..
ॐ प्रणामकर्तृतत्पुत्रसमुत्थापनतत्पराय नमः .
ॐ द्विजवर्णिततत्पुत्रमुग्धचेष्टावचःश्रविणे नमः .
ॐ अन्तःप्रच्छन्नवह्न्याभद्विजदारकदर्शनाय नमः .
ॐ तन्माहात्म्यविशेषज्ञाय नमः .
ॐ मौनमुद्राविभेदकाय नमः .
ॐ द्विजदारकसंप्रश्नकरणोद्यतमानसाय नमः .
ॐ तदीयजडताहेतुपृच्छकाय नमः .
ॐ करुणाकराय नमः .
ॐ बालवेषप्रतिच्छन्नतदुक्तिश्रवणोत्सुकाय नमः .
ॐ देहादिजडताबोधिबालवाक्यातिविस्मिताय नमः ..८९०..
ॐ स्वचेतनत्वसम्बोधितद्वचःश्लाघनापराय नमः .
ॐ पद्यद्वादशिकाकर्तृतत्प्रज्ञाश्लाघनोत्सुकाय नमः .
ॐ तत्त्वज्ञताप्रकटतदुक्तिप्रतिनन्दकाय नमः .
ॐ अध्यापनादिरहितबालप्रज्ञातिविस्मिताय नमः .
ॐ तदनुग्रहणोद्युक्ताय नमः .
ॐ तन्मूर्धन्य्स्तहस्तकाय नमः .
ॐ गृहवासाद्ययोग्यत्वदर्शकाय नमः .
ॐ श्लाघनापराय नमः .
ॐ द्विजातिप्रेषणोद्युक्ताय नमः .
ॐ शिष्यसंग्रहणोद्युक्ताय नमः ..९००..
ॐ हस्तामलकसंज्ञासन्द्रात्रे नमः .
ॐ न्यासदायकाय नमः .
ॐ स्वशिष्यभावानुगतहस्तामलकसम्श्रिताय नमः .
ॐ श्रिङ्गगिर्याख्यसुक्षेत्रगमनोद्यतमानसाय नमः .
ॐ तुङ्गभद्राकृतस्नानाय नमः .
ॐ भाष्यप्रवचनोत्सुकाय नमः .
ॐ शारदालयनिर्मात्रे नमः .
ॐ शारदास्थापनापराय नमः .
ॐ शारदापूजनोद्युक्ताय नमः .
ॐ शारदेन्दुसमाननाय नमः ..९१०..
ॐ गिर्याख्यनिजसच्छिष्यशुश्रूषाप्रीतमानसाय नमः .
ॐ पाठार्थसमुपाविष्टशिष्यमण्डलमण्डिताय नमः .
ॐ स्वशाटीक्षाळनोद्युक्तगिर्यागमननिरीक्षकाय नमः .
ॐ निजशिष्यान्तरासूयानिराकरणतत्पराय नमः .
ॐ गिर्याख्यनिजसच्छिष्यानुग्रहैकपरायणाय नमः .
ॐ स्वानुग्रहाप्तसर्वज्ञभावगिर्यभिनन्दिताय नमः .
ॐ विदिताखिलसद्विद्यागिर्यभिवन्दिताय नमः .
ॐ तोटकाभिदसद्वृत्तोज्वलपद्यावकर्णकाय नमः .
ॐ शिष्यान्तराभिविज्ञातकरुणालेशवैभवाय नमः .
ॐ गुर्वनुग्रहमाहात्म्यसन्दर्शिने नमः ..९२०..
ॐ लोकसङ्ग्रहिणे नमः .
ॐ तोटकाख्याप्रदात्रे नमः .
ॐ श्रीतोटकार्यातिसत्कृताय नमः .
ॐ तत्वार्थगर्भतद्वाक्यशैलीवैभवचिन्तकाय नमः .
ॐ सुरेश्वरार्यपद्माङ्घ्रिहस्तामलकसम्श्रिताय नमः .
ॐ तोटकानुगताय नमः .
ॐ शिष्यचतुष्टयसमाश्रिताय नमः .
ॐ सुरेश्वरापेक्षितस्वभाष्यवार्तिकनिर्मितये नमः .
ॐ वार्तिकारचनानुज्ञादात्रे नमः .
ॐ देशिकपुङ्गवाय नमः ..९३०..
ॐ सिद्धान्तापगमाशङ्किपद्माङ्घ्र्यादिप्रबोधिताय नमः .
ॐ वार्तिकग्रंथनिर्माणजातविघ्नानुदर्शकाय नमः .
ॐ शिष्यनिर्बन्धानुगामिने नमः .
ॐ शिष्यौघकरुणाकराय नमः .
ॐ पद्माङ्घ्रिरचितस्वीयभाष्यटीकानिरीक्षकाय नमः .
ॐ रम्यनैष्कर्म्यसिद्ध्यादिसुरेशग्रंथदर्शकाय नमः .
ॐ आद्यन्तग्रंथसन्दर्भदर्शनप्रीतमानसाय नमः .
ॐ ग्रंथनिर्माणवैदग्ध्यदर्शनाधिकविस्मिताय नमः .
ॐ तैत्तरीयस्वीयभाष्यवृत्तिनिर्मापणोत्सुकाय नमः .
ॐ बृहदारण्यसद्भाष्यवार्तिकश्रवणादृताय नमः ..९४०..
ॐ अनेकशिष्यरचिताद्वैतग्रंथावलोकनाय नमः .
ॐ तीर्थयात्राकृतोत्साहपद्मपादोक्तिचिन्तकाय नमः .
ॐ तीर्थयात्राभवानेकदोषसङ्घप्रदर्शकाय नमः .
ॐ नानाविक्षेपसाहस्रसम्भवप्रतिपादकाय नमः .
ॐ तीर्थयात्रैकनिर्बन्धपद्मपादानुमोदकाय नमः .
ॐ स्वोपदेशवचोऽश्रोतृपद्मपादानुशोचकाय नमः .
ॐ मार्गदोषादिसन्दर्शिने नमः .
ॐ जागरूकत्वबोधकाय नमः .
ॐ आसन्नमरणस्वीयजननीस्मरणातुराय नमः .
ॐ स्मृतिमात्रसमापन्नमातृपार्श्वाय नमः ..९५०..
ॐ अतिभक्तिमते नमः .
ॐ मातृसन्दर्शनप्रीताय नमः .
ॐ प्रीणितस्वीयमातृकाय नमः .
ॐ स्वसम्स्कारैकसम्प्रार्थिमातृवाञ्छानुपालकाय नमः .
ॐ तारकाख्यपरब्रह्मोपदेष्ट्रे नमः .
ॐ परमेश्वराय नमः .
ॐ ब्रह्मानभिज्ञजननीसन्तारणपरायणाय नमः .
ॐ निजस्तोत्रसमायातपरमेशप्रदर्शकाय नमः .
ॐ जननीभयसन्द्रष्ट्रे नमः .
ॐ माधवस्तुतितत्पराय नमः ..९६०..
ॐ स्तुतिमाहात्म्यसम्प्राप्तविष्णुमूर्तिप्रदर्शकाय नमः .
ॐ तद्दर्शनसमुत्पन्नजननीप्रीतिभाजनाय नमः .
ॐ विष्णुदूतविमानस्थमातृदर्शनविर्वृताय नमः .
ॐ तत्सम्स्कारकृतोद्योगाय नमः .
ॐ बन्धुवर्गसमाह्वायिने नमः .
ॐ सम्स्कारार्थाग्निसम्प्रार्थिने नमः .
ॐ बन्धुवर्गनिराकृताय नमः .
ॐ दक्षदोर्मथनप्राप्तवह्निसम्स्कृतमातृकाय नमः .
ॐ आग्न्यदातृस्वीयजनवेदबाह्यत्वशापकृते नमः .
ॐ यतिभिक्षाभाववाचिने नमः .
ॐ स्मशानीकृततद्गृहाय नमः .
ॐ पद्मपादागमकाङ्क्षिणे नमः .
ॐ तद्देशकृतवासकाय नमः .
ॐ महासुरालयेशानसन्दर्शनपरायणाय नमः .
ॐ शिष्यवर्गागमाभिज्ञाय नमः .
ॐ कुशलप्रश्नचोदकाय नमः .
ॐ पद्माङ्घ्रिबोधितस्वीयसर्ववृत्तान्तसम्श्रविणे नमः .
ॐ पूर्वमातुलसन्दग्धतट्टीकोट्यनुशोचकाय नमः .
ॐ टीकालोपातिनिर्विण्णपद्मपादानुनायकाय नमः .
ॐ प्रज्ञामान्द्यकरात्युग्रगरदानोक्तिसम्श्रविणे नमः ..९८०..
ॐ निजपादाभिपतितपद्मपादानुकम्पनाय नमः .
ॐ पूर्वसम्शृतटीकास्थपञ्चपाद्यनुचिन्तकाय नमः .
ॐ पञ्चपादीयगताशेषविषयप्रतिपादकाय नमः .
ॐ टीकालेखनसन्तुष्टपद्मपादातिपूजकाय नमः .
ॐ विस्मितस्वीयशिषौघसमभिष्टुतवैभवाय नमः .
ॐ नाटकापायदुःखार्तकेरळेशसमाधिकृते नमः .
ॐ यथोक्तनाटकाख्यानविस्मापितनरेश्वराय नमः .
ॐ सुधन्वराजसच्छिष्यसहिताय नमः .
ॐ विजयोज्वलाय नमः .
ॐ रामसेतुकृतस्नानाय नमः ..९९०..
ॐ शाक्तौघविजयोत्साहाय नमः .
ॐ काञ्चीविदर्भकर्णातदेशसञ्चारनिर्वृताय नमः .
ॐ कापालिकौघविजयिने नमः .
ॐ नीलकण्ठजयोज्वलाय नमः .
ॐ गुप्ताभिचाराभिज्ञपद्माङ्घ्रिकृतसौख्यभाजे नमः .
ॐ गौडपादार्यसन्दर्शनानन्दाब्धिनिमग्नधिये नमः .
ॐ काश्मीरदेशविलसच्छारदापीथदर्शकाय नमः .
ॐ दक्षिणद्वारसम्विष्टवादिव्रातजयोज्वलाय नमः .
ॐ विजयप्राप्तसर्वज्ञपीठारोहणकौतुकिने नमः .
ॐ देवताकृतसत्पुष्पवृष्टिसञ्छन्नमूर्तिकाय नमः .
ॐ कैलासशैलगमनपरमानन्दनिर्भराय नमः .
ॐ ब्रह्मादिरचिताह्वानाय नमः .
ॐ शिष्यवर्गकृतानतये नमः .
ॐ महोक्षारोहणोद्युक्ताय नमः .
ॐ पद्मजार्पितहस्तकाय नमः .
ॐ सर्वाभिलाषकरणनिरताय नमः .
ॐ निर्वृतान्तराय नमः .
ॐ श्री कैलासशैलगमनपरमानन्दनिर्भराय नमः .
ॐ श्रीमत्सद्गुरुपरप्रह्मणे नमः ..ॐ.. ..१००८..

अन्तर्ध्वान्तनिवारणैकतरणिस्तापत्रयोग्रानल
ज्वालात्त्यन्तिकशामनैकजलदो दुःखाम्बुधेर्बाडवः .
प्रज्ञानन्दसुधाम्बुदेरुदयभाग्राकासुधादीधितिः
नित्यं शङ्करदेशिकेन्द्रयतिराट् हृद्व्योम्नि विद्योतताम् ..

भक्तजनहृत्तिमिरकर्तनविकर्तनान्
द्वन्द्वमुखदुःखविषसर्पगरुडोत्तमान् .
जन्ममृतिदुर्गतिमहार्णवघटोद्भवान्
शङ्करगुरूत्तमपदान् नमत सत्तमान् ..

जय जय शङ्कर |
ॐ श्री ललिता महात्रिपुरसुन्दरी पराभट्टारिका समेताय
श्री चन्द्रमौळीश्वर परब्रह्मणे नमः |

स्तोत्राणि